Source: http://docplayer.fi/3704636-D3-laskentaopas-kesaajan-huonelampotilan-vaatimuksenmukaisuuden.html
Timestamp: 2017-08-22 22:59:15+00:00
Document Index: 8080003

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

D3 laskentaopas. Kesäajan huonelämpötilan vaatimuksenmukaisuuden - PDF
Download "D3 laskentaopas. Kesäajan huonelämpötilan vaatimuksenmukaisuuden"
1 D3 laskentaopas Kesäajan huonelämpötilan vaatimuksenmukaisuuden osoittaminen RakMK D mukaan YMPÄRISTÖMINISTERIÖ
2 Esipuhe Tässä oppaassa tarkennetaan kesäajan huonelämpötilan lämpötilanlaskelmaa, joka vaaditaan energiaselvitykseen Suomen rakentamismääräyskokoelmassa osassa D3(Rakennusten energiatehokkuus, Määräykset ja ohjeet 2012). Oppaassa on laskentaesimerkein tarkasteltu kolmen eri käyttötarkoitusluokan kriittisen tilan kesäjakson astetunteja ja esitetty ratkaisupolku siitä, miten suunnittelussa on mahdollista varmistua kesäajan huonelämpötilan määräystenmukaisuuden täyttymisestä. Laskelmien tuloksena saadaan tilojen kesäajan jäähdytysrajan ylittävät astetuntimäärät, jotka esitetään rakennuksen energiaselvityksessä. Lisäksi oppaassa selvennetään Suomen rakentamismääräyskokoelman osaan D2 (2012) ja siinä esitettyjä vaatimuksia rakennuksen käytönaikaiseen lämpöviihtyvyyteen. Oppaan sovellusesimerkit, suositukset ja lisätiedot eivät sellaisenaan ole rakentamismääräyskokoelman määräysten tai ohjeiden tasoisia kannanottoja, jotka sitoisivat suunnittelua ja rakentamista. Oppaan tarkoituksena on havainnollistaa määräystenmukaisuuden osoittamista ja selventää määräysten ja ohjeiden tulkintaa ja kohdentumista. Oppaan on laatinut ympäristöministeriön toimeksiannosta DI Kimmo Liljeström ja DI Minna Hurme Optiplan Oy:stä. Työtä on ympäristöministeriön puolesta valvonut ja ohjannut yli-insinööri Pekka Kalliomäki. Ohjausryhmään on kuulunut lisäksi tekniikan lisensiaatti Mika Vuolle Equa Simulation Finland Oy:stä. 2
3 Sisältösuunnitelma Esipuhe Johdanto Määritelmiä ja käsitteitä Kesäajan huonelämpötilan vaatimus Kesäajan huonelämpötilan hallinnan periaatteet Kesäajan huonelämpötilan täyttymisen ehdot D Kesäajan huonelämpötilan laskeminen Esimerkkilaskelmat kesäajan huonelämpötiloista Asuinhuone D3 vaatimusten osoittaminen Koululuokka D3 vaatimusten osoittaminen Toimistohuone D3 vaatimusten osoittaminen LIITE LIITE
4 1 Johdanto Ympäristöministeriön antamat vaatimukset rakennuksen energiatehokkuudesta, sisäilmastosta ja ilmanvaihdosta ovat uudistuneet ja tulleet voimaan Rakennuksen sisäolosuhteita käsitellään seuraavissa Suomen rakentamismääräyskokoelman osissa o D2 Rakennusten sisäilmasto ja ilmanvaihto, Määräykset ja ohjeet 2012 o D3 Rakennuksen energiatehokkuus, Määräykset ja ohjeet 2012 Rakentamismääräysten uudistaminen on osa rakennusten energiatehokkuusdirektiivin toimeenpanoa Suomessa. Tässä yhteydessä sisäolosuhteiden vaatimustasoa ei ole varsinaisesti kiristetty. Uudistetut määräykset pyrkivät siihen, että energiatehokkuutta ei ole parannettu sisäolosuhteiden kustannuksella. Opas käsittelee rakentamismääräyskokoelman osan D3 kesäajan sisälämpötilojen vaatimustenmukaisuuden osoittamista. Lisäksi se pyrkii selventämään määräyksiin liittyviä tulkintoja. Luvussa 4 esitetään yksityiskohtaisesti ja esimerkkilaskelmin sisälämpötilojen tavoitteiden saavuttamista. Oppaan rakenne esitetään kuvassa 1. Kuva 1. Oppaan rakenne. Oppaan liitteissä esitetään mallidokumentaatio rakennusluvan kesäajan kesälämpötilatarkastelun lähtötiedoista ja tuloksista. 4
5 2 Määritelmiä ja käsitteitä Tässä oppaassa tarkoitetaan: 1) sisäisellä lämpökuormalla valaistuksesta, kuluttajalaitteista ja ihmisistä aiheutuvaa lämpökuormaa rakennukseen ja sen tiloihin; 2) standardikäytöllä rakennuksen vakioitua käyttöä, jolla lasketaan rakennuksen E-luku. Rakennuksen todellinen käyttö useimmiten eroaa standardikäytöstä käyttäjien erilaisten tarpeiden vuoksi; 3) käyttöajalla aikaa, jolloin rakennuksessa tai tilassa oleskellaan tai rakennusta tai tilaa käytetään sen käyttötarkoituksen mukaisesti; 4) käyttöasteella vuorokauden keskimääräistä valaistuksen ja kuluttajalaitteiden sekä ihmisten läsnäoloa rakennuksen käyttöajan aikana; 5) käyttöprofiililla käyttöasteen jakautumista vuorokauden eri tunneille; 6) auringonsuojakeinoilla lasipintojen kokoa, suuntausta ja rakennuksen massoittelua sekä muita auringonsuojaratkaisuja, joita ovat esimerkiksi sälekaihtimet, markiisit ja ikkunoiden ulkopuoliset säleiköt ja niiden automaattinen ohjaus 7) käyttötarkoitusluokalla rakennuksen tai sen osan käyttötarkoitukseen perustuvaa luokitusta, jota käytetään E-luvun laskennassa; 8) tilan suunnitellulla käyttötarkoituksella rakennuksen yksittäisen tilan käyttötarkoitusluokasta poikkeavaa yksilöitä käyttöä; 9) laskentasäällä laskennassa käytettävää säävyöhykkeen I säätiedostoa, jossa on testivuoden ulkoilman tunnittaiset lämpötila-arvot ja auringon säteilytehot; 10) kesäajan mitoittavalla ulko-olosuhteella ulkoilman ominaisuuksia (entalpia, lämpötila, kosteus, auringonsäteily) joilla aktiivinen jäähdytysjärjestelmä mitoitetaan; 11) jäähdytysrajalla huonelämpötilaa jota käytetään kesälämpötilatarkasteluissa huonelämpötilan asetusarvona; 12) suunnitteluratkaisulla kohderakennuksen toteutettavaksi aiottua suunnitelmaa; 13) dynaamisella laskentatyökalulla työkalua jonka lämmönsiirron laskenta pystyy ottamaan huomioon rakenteiden lämmönvarausominaisuuden ajasta riippuvaisena. 14) ikkunan aurinkoenergian kokonaisläpäisyllä sitä osuutta auringon kokonaissäteilystä, joka tulee ikkunarakenteen lasiosan läpi lämpökuormana tilaan. Lyhenteinä käytetään esimerkiksi SHGC, g- arvo tai TST; 15) ikkunan valonläpäisyllä sitä osuutta auringon valosta, joka tulee ikkunarakenteen lasiosan läpi tilaan. Lyhenteinä käytetään esimerkiksi LT tai T vis ; 16) ikkunan suoraläpäisyllä sitä osuutta auringon suorasta säteilystä, joka tulee ikkunarakenteen lasiosan läpi lämpökuormana tilaan. Lyhenteinä käytetään esimerkiksi ST, T tai T sol ; 5
6 3 Kesäajan huonelämpötilan vaatimus Kesäajan huonelämpötilalle on esitetty vaatimuksia Suomen rakentamismääräyskokoelman osassa D3 (2012) Rakennusten energiatehokkuus, jonka tarkoituksena on estää energiatehokkuuden parantaminen sisäolosuhteiden kustannuksella. Määräyskokoelman osassa D3 (2012) vaaditulla tarkastelulla osoitetaan rakennuslupavaiheessa suunnitteluratkaisun kesäajan laskennallinen huonelämpötilojen vaatimustenmukaisuus tilojen standardikäytöllä ja säällä. Laskennallinen tarkastelu tulee päivittää toteutuksen muutoksilla kohteen valmistumisen yhteydessä osana energiaselvitystä. Alla on esitetty osan D3 (2012) kohdat, jotka käsittelevät kesäajan lämpöoloja. D3 (2012) Rakennusten energiatehokkuus, määräykset ja ohjeet 2.2 Kesäajan huonelämpötilan hallinta Rakennus on suunniteltava ja rakennettava siten, että tilat eivät lämpene haitallisesti. Tilojen ylilämpenemisen estämiseksi käytetään ensisijaisesti rakenteellisia ja muita passiivisia keinoja sekä yöllä tehostettua ilmanvaihtoa Kesäajan huonelämpötila ei saa ylittää kohdan taulukon 2 jäähdytysrajan arvoa enemmän kuin 150 astetuntia 1. kesäkuuta ja 31. elokuuta välisenä aikana D3 (2012) kohdan 3.1 säätiedoilla, taulukon 3 sisäisillä lämpökuormilla ja suunnitelluilla ilmamäärillä laskettuna. Selostus Rakenteellisia ja passiivisia keinoja ovat esimerkiksi auringonsuojausratkaisut, lasipintojen koko ja suuntaus sekä rakennuksen massoittelu Kesäajan huonelämpötilan vaatimuksen täyttämiseksi voi olla tarpeen jäähdytysjärjestelmän käyttäminen, jolloin kokonaisenergiankulutuksen sisällytetään jäähdytysjärjestelmän energiankulutus Kesäajan huonelämpötilan vaatimuksenmukaisuus osoitetaan eri tilatyyppien lämpötilalaskennalla Kesäajan huonelämpötilan lämpötilalaskennat tehdään tilatyypeille, joissa on eniten lämpökuormia, esimerkiksi etelä- tai länsijulkisivujen tilat tai pienet asunnot, suurilla lasipinnoilla varustetut tilat tai suuren laitekuorman tilat. Asuinkerrostaloissa tehdään lämpötilalaskennat vähintään yhdelle lämpökuormiltaan suurimmalle makuuhuoneelle ja olohuoneelle. Muissa rakennuksissa tehdään lämpötilalaskennat tyyppitiloille, esimerkiksi toimistohuone, avotoimisto, neuvotteluhuone, opetustila, valitsemalla tilatyypin edustajaksi edellä mainittuja ominaisuuksia vastaava tila Käyttötarkoitusluokkaan 1 ja 9 kuuluvissa rakennuksissa ei tarvitse suorittaa kesäajan huonelämpötilan laskentaa. 3.1 Säätiedot Kokonaisenergiankulutuksen laskenta ja kesäajan huonelämpötilan laskenta tehdään D3 (2012) liitteen 2 säävyöhykkeen I säätiedoilla. 5.2 Vaatimukset laskentatyökaluille Kesäajan huonelämpötilan laskenta pitää suorittaa dynaamisella laskentatyökalulla. 6
7 Kesäajan huonelämpötilalle on esitetty lisäksi vaatimuksia Suomen rakentamismääräyskokoelman osassa D2 (2012) Rakennuksen sisäilmasto ja ilmanvaihto, jolla luodaan edellytykset tavanomaisissa sääoloissa ja käyttötilanteissa terveelliselle, turvalliselle ja viihtyisälle sisäilmastolle. Määräyskokoelman osassa D2 (2012) viitataan rakennuksen suunnitteluvaiheessa arvioituun käyttöön. Alla on esitetty osan D2 (2012) kohdat, jotka käsittelevät kesäajan lämpöoloja. 2.2 Lämpöolot D2 (2012) Rakennusten sisäilmasto ja ilmanvaihto, määräykset ja ohjeet Rakennus on suunniteltava ja rakennettava siten, että oleskeluvyöhykkeen viihtyisä huonelämpötila voidaan ylläpitää käyttöaikana niin, ettei energiaa käytetä tarpeettomasti Oleskeluvyöhykkeen huonelämpötilan lämmityskauden suunnitteluarvona käytetään yleensä lämpötilaa 21 C. Oleskeluvyöhykkeen huonelämpötilan kesäkauden suunnitteluarvona käytetään yleensä lämpötilaa 23 C Rakennuksen käyttöaikana ei oleskeluvyöhykkeen lämpötila yleensä saa olla korkeampi kuin 25 C Ulkoilman lämpötilan viiden tunnin enimmäisjakson keskiarvon ollessa korkeampi kuin 20 C voi huoneilman lämpötila ylittää tämän arvon korkeintaan 5 C Lämpöolojen ylläpidon suunnittelussa käytetään lämmityskauden mitoittavina ulkoilman lämpötiloina rakentamismääräyskokoelman osan D3 liitteen 2 taulukossa L2.1 esitettyjä ulkoilman lämpötiloja Lämpöolojen ylläpidon suunnittelun perusteena käytettävinä kesäkauden mitoittavina säätietoina voidaan käyttää esimerkiksi osan D3 liitteen 2 testivuotta tai kesäkauden mitoittavana ulkoilman lämpötilana +25 C ja ulkoilman entalpiana Lapin läänissä 50 kj/kg ja muualla Suomessa 55 kj/kg Tilojen haitallisen lämpenemisen estämisestä ja kesäajan huonelämpötilan hallinnasta on annettu säännökset rakentamismääräyskokoelman osassa D3. 7
8 3.1 Kesäajan huonelämpötilan hallinnan periaatteet Tilojen kesäajan ylilämpenemiseen vaikuttavat merkittävimmin auringon säteilyenergia ja rakennuksessa tapahtuvasta toiminnasta aiheutuvat lämpökuormat. Auringon säteilyenergian haitallista vaikutusta voidaan vähentää rakennuksen muodolla ja rakenteellisilla varjostuksilla, ikkunaaukotusten suuntauksella, koolla ja lasilaadulla sekä muilla auringonsuojauskeinoilla. Kunkin tilan käyttötarkoituksen mukaisen käytön aiheuttamat lämpökuormat hallitaan riittävällä ulkoilmavirralla ja tarvittaessa aktiivisilla jäähdytysratkaisuilla. Myös ulkoalueiden pinnat (mm. asfaltti, kivetys, nurmikko, vesistö, viherkatto, viherseinä) vaikuttavat kohteen kesäajan huonelämpötiloihin. Viheralueet sitovat kosteutta ja luovuttavat sitä hellepäivinä viilentäen rakennuksen lähiympäristön pienilmastoa. Viheralueista poiketen esimerkiksi laajat asfalttipinnat lämmittävät lähiympäristön pienilmastoa. Kesällä asfaltti varastoi merkittävän määrän auringon lämpöenergiaa ja luovuttaa sitä lähiympäristön pienilmastoon muodostaen lämpösaarekkeita. Auringonsuojaus Aurinkosuojauksessa voidaan hyödyntää arkkitehtonisen perusratkaisun elementtejä kuten räystäitä ja parvekkeita, oikein sijoitettua kasvillisuutta sekä erillisiä sisä tai ulkopuolisia säleikköjä, luukkuja, lippoja, markiiseja, sälekaihtimia ja verhoja. Ulkopuoliset suojaratkaisut ovat sisäpuolisia suojausratkaisuja tehokkaampia. Myös itse lasituksen valinnalla (auringonsäteilyn kokonais- ja suora läpäisy) on suuri merkitys auringonsuojauksessa, mutta pelkällä lasilla ei yleensä päästä haluttuun suojaustasoon. Usein lisäksi vaaditaan myös muita suojauskeinoja. Auringonsuojauksen olisi hyvä olla säädeltävä, mikä paitsi lisää käyttäjän vaikutusmahdollisuuksia, voi myös toimia arkkitehtonisena julkisivusuunnittelun keinona. Mikäli kohteessa mahdollisilla auringonsuojauskeinoilla ei saavuteta kesäajan lämpötilavaatimusta, on harkittava aktiivista jäähdytysratkaisua auringonsuojauksen lisäksi. Aktiivista jäähdytystä ei kuitenkaan saisi käyttää ainoana ratkaisuna lämpötilavaatimusten täyttämisessä. Sisäiset lämpökuormat ja rakennuksen käyttö Kesäajan huonelämpötilaan vaikuttavat auringon lämpökuorman lisäksi rakennuksessa tapahtuvasta toiminnasta aiheutuvat lämpökuormat (valaistus, laitteet ja käyttäjät). Rakentamismääräyksissä (D3 2012) on annettu sisäisille lämpökuormille rakennuksen käyttötarkoitukseen perustuvat standardiarvot (lämpökuorman suuruus, käyttöaika ja käyttöaste), joilla asetettu kesäajan huonelämpötilavaatimus tulee laskennallisesti täyttyä. Sisäilmastosuunnittelussa tulee varmistaa, että tilakohtainen suunniteltu lämpöviihtyvyys (D2 2012) täyttyy standardiarvojen lisäksi myös kunkin tilan suunnitellulla käytöllä. Tilan suunnitellut lämpökuormat, käyttöajat ja käyttöasteet voivat poiketa merkittävästi rakennustyypin standardiarvoista. Aina kun mahdollista, tiedot tulisi varmistaa tilan tulevalta loppukäyttäjältä. Sisäolosuhdetarkasteluiden yhteydessä tulee aina esittää laskelmissa käytetyt lähtötiedot. Lisäksi käyttäjiä olisi hyvä ohjeistaa kesäajan ylilämmön hallinnan keinoista sekä niiden vaikutuksista tilojen sisälämpötiloihin, jotta oleskeluvyöhykkeen viihtyisä huonelämpötila voidaan saavuttaa. 8
9 3.2 Kesäajan huonelämpötilan täyttymisen ehdot D Jotta kesäajan huonelämpötilan ehdot täyttyvät, tulee osoittaa laskennallisesti dynaamisella laskentatyökalulla, että kesäajan huonelämpötila ei ylitä tilatyypin jäähdytysrajan arvoa enemmän kuin 150 astetuntia 1. kesäkuuta ja 31.elokuuta välisenä aikana, taulukko 1. Jäähdytysrajan arvo määräytyy rakennuksen käyttötarkoitusluokan mukaan. Laskennassa tulee käyttää vakioituja säätietoja ja sisäisiä lämpökuormia. Laskelmissa huomioidaan kuitenkin kohteeseen suunnitellut ilmamäärät sekä passiiviset ja käyttötekniset lämpötilan hallintakeinot. Taulukko 1. Kesälämpötilatarkasteluissa käytettävät käyttötarkoitusluokan mukaiset jäähdytysrajat. Käyttötarkoitusluokka Jäähdytysraja Erillinen pientalo sekä rivi- ja ketjutalo 27,0 Asuinkerrostalo 27,0 Toimistorakennus 25,0 Liikerakennus 25,0 Majoitusliikerakennus 25,0 Opetusrakennus ja päiväkoti 25,0 Liikuntahalli 25,0 Sairaala 25,0 C Lämpötilalaskelmat tehdään tilatyypeille ja huoneille, joissa on suurin riski ylilämpenemiselle. Tällaisia ovat esimerkiksi etelä- tai länsijulkisivujen tilat tai pienet asunnot ja suurilla lasipinnoilla varustetut tilat. Asuinkerrostaloissa osoitetaan huonelämpötilan tavoitetason täyttyminen lämpötilalaskelmin vähintään yhdelle lämpökuormiltaan suurimmalle makuuhuoneelle ja olohuoneelle. Muissa rakennuksissa tehdään lämpötilalaskennat tyyppitiloille, esimerkiksi toimistohuone, avotoimistotila, neuvotteluhuone, opetustila, valitsemalla tilatyypin edustajaksi edellä mainittuja ominaisuuksia vastaava tila. On huomattava, että tässä vaatimus (D3 2012) koskee standardoidun käytön ja ulkoilmaolosuhteiden mukaisia lämpötilalaskelmia, joilla osoitetaan kohteen kesäajan huonelämpötilojen vaatimuksenmukaisuus. Tämä tarkastelu ei välttämättä riitä varmistamaan rakentamismääräyskokoelman osan D2 (2012) kesäajan lämpötilavaatimuksen täyttymistä. Jotta voidaan varmistua suunnitellun käyttötarkoituksen käyttöajan viihtyvyydestä, tulisi tilojen lämpöolosuhteita tarkastella rakennustyypin standardoidun käytön lisäksi myös tyyppitilojen suunnitellulla käytöllä. 3.3 Kesäajan huonelämpötilan laskeminen Kesäajan huonelämpötilan laskeminen tulee suorittaa dynaamisella laskentatyökalulla D3 (2012). Laskelmissa tulee huomioida rakennuksen todellinen muoto, rakenteet, talotekniikka sekä sisäiset lämpökuormat. Laskennassa huomioitavia lähtötietoja on kuvattu taulukossa 2. 9
10 Taulukko 2. Laskennassa huomioitavia lähtötietoja. Ominaisuudet Muoto Rakenne Talotekniset järjestelmät Sisäiset lämpökuormat Rakennuksen muoto, naapurirakennukset ja ulkoalueet, joilla on merkitystä tilan sisälämpötiloihin, huomioidaan suunnitteluratkaisun mukaisesti. Rakenteet huomioidaan suunnitteluratkaisun mukaisesti samoin rakennuksen tiiveyden suunnitteluarvo. Talotekniset järjestelmät huomioidaan laskelmissa siten kuin ne on rakennukseen suunniteltu. Laskelmissa voidaan käyttää joko; - rakennuksen käyttötarkoituksenmukaisia standardoituja sisäisiä lämpökuormia, taulukko 7 - tilan suunniteltua käyttöä (käyttöprofiilia), kuitenkin siten, että suunnitellun käytön vuorokautinen lämpökuormataso on vähintään standardoidun käytön lämpökuormatasoa vastaava, tämä pitää osoittaa laskelmaraportissa. Esimerkkikuvat 3 ja 4. Muoto Kohteen lämpötilatarkasteluissa tulee huomioida rakennuksen muoto. Lähtötietona laskelmissa on mahdollista käyttää arkkitehdin tilamallia. Laskennan suorittamiseksi mallissa tulee olla ikkuna- ja oviaukotukset ainakin tarkasteltavien tilojen osalta. Lisäksi tarkasteltavan tilan ulkopuoliset varjostavat rakenteet ja kasvillisuus voidaan huomioida (esim. parvekkeet, säleiköt, puut). Kriittisten tilojen tarkastelussa tulisi mallintaa myös niitä ympyröivät tilat, jos ne vaikuttavat tilan kesän lämpöolosuhteisiin kuten esimerkiksi asunnon muut tilat, kaksikerroksisen asunnon molemmat kerrokset, porrashuone tai atrium. On myös huomattava, että asuinrakennuksissa kriittinen makuu- ja olohuone ei välttämättä ole samassa asunnossa. Laskelmissa käytettävän geometrian tulee vastata rakennuslupavaiheessa esitettyä arkkitehtisuunnitelmaa. Laskelmat tulisi päivittää viimeistään käyttöönottovaiheessa, mikäli kohteeseen on tapahtunut merkittäviä muutoksia, kuten esimerkiksi auringonsuojauksen tai ikkunakoon muutokset. Rakennuksen muodon huomioiminen kesälämpötilatarkasteluissa on esitetty taulukossa 3. Taulukko 3. Rakennuksen muodon huomioiminen kesälämpötilatarkasteluissa. Ominaisuus Rakennuksen muoto Parveke Kasvillisuus ja ympäröivät rakennukset Huomiointi laskelmissa Huomioidaan rakennuksen monimuotoisuus ja rakenteellisten osien varjostus. Voidaan huomioida varjostavana tekijänä. Myös lasitetun parvekkeen kiinteät osat tulisi huomioida. Lasitetun parvekkeen avattavat ikkunat voidaan pitää laskennassa täysin auki. Ulkopuolinen suojaus on mahdollista huomioida laskelmissa. Rakenne Lämpötilatarkasteluissa tulee huomioida rakenteiden ominaisuudet ja rakennuksen tiiveyden suunnitteluarvo. Rakenteiden ominaisuuksia ovat suunnitelmien mukaiset, rakenne-, ovi- ja ikkunatyypit ja niiden ominaisuudet ( U-arvo, g-arvo, karmin osuus ikkuna-aukosta). Ovirakenteissa myös oven lasitus tulee mallintaa ja huomioida siten myös ovilasin läpi tuleva auringon lämpökuorma tarkasteltavaan tilaan. Laskelmissa on mahdollista huomioida lasin todellinen sijainti seinärakenteessa. Määräystenmukaisuutta osoitettaessa rakennuksen ulkovaipassa olevien avattavien rakenteiden (esimerkiksi tuuletusikkuna, ikkuna tai parvekeovi) aukioloa ei saa huomioida ilmanvaihdon tehostustoimenpiteenä. Tilojen väliset ovet tai aukot voidaan pitää auki, jos se tilan käyttötarkoituksen 10
11 huomioiden on mahdollista tai järkevää lämpötilahallinnan kannalta, tämä tasaa tilojen välisiä lämpötilaeroja. Parvekkeen vaikutus sisäolosuhteisiin voidaan huomioida laskelmissa. Kesän hellepäivänä lasitetun parvekkeen lämpötila saattaa nousta korkeaksi parvekelasituksen ollessa kiinni. Tällöin parvekkeen korkea lämpötila vaikuttaa myös sen vieressä sijaitsevan tilan sisälämpötiloihin. Lasitetun parvekkeen kesälämpötilaan voidaan vaikuttaa esimerkiksi parvekelasituuletuksella tai auringonsuojausratkaisuilla. Epäsuoran aurinkoenergian määrään (ns. hajasäteily) vaikuttaa myös ulkopintojen heijastuskertoimet. Mitä pienempi pinnan heijastuskerroin on sitä vähemmän auringon lämpösäteilyä pinnasta heijastuu. Heijastuskertoimen oletusarvona voidaan käyttää arvoa 0,2. Laskelmissa voidaan käyttää myös pinnalle ominaista heijastuskerrointa (esimerkiksi asfaltti 0,1, murskattu kivi 0,2 ja kirkas ruoho 0,25, uusi betoni 0,32, vanha betoni 0,22). Auringonsuojausratkaisut voidaan huomioida olevan käytössä koko tarkastelujakson ajan. Esimerkiksi sälekaihtimet huomioidaan 45 C kulmassa vasten aurinkoa ja 100 % peittoasteella. Rakenteiden ominaisuuksien huomioiminen kesälämpötilatarkasteluissa on esitetty taulukossa 4. Taulukko 4. Rakenteiden ominaisuuksien huomioiminen kesälämpötilatarkasteluissa. Vaippa Ulkoseinä Väliseinä Välipohja Yläpohja Alapohja Ikkuna - tekniset arvot - karmit Ovi, tilojen väliset aukot Auringonsuojaus Parvekelasitus Ilmanpitävyys Suunnitelman mukaan: U-arvo, rakenteen massiivisuus Suunnitelman mukaan: U-arvo, rakenteen massiivisuus Suunnitelman mukaan: U-arvo, rakenteen massiivisuus Suunnitelman mukaan: U-arvo, rakenteen massiivisuus Suunnitelman mukaan: U-arvo, rakenteen massiivisuus Suunnitelman mukaan: U-arvo, auringonsäteilyn kokonais- ja suora läpäisy, rakenteen massiivisuus. Suunnitelman mukaan (esitettävä laskelma) tai oletusarvona 10 % ikkuna-aukosta Simuloinneissa oletetaan, että tilojen väliset ovet ja aukot voidaan pitää auki, jos se tilan käyttötarkoituksen huomioiden on mahdollista. Suunnitelman mukaan Suunnitelman mukaan, kaikki aukaistavat parvekelasit voidaan pitää auki ma-su 24 h Suunnitteluarvo (vakioarvo, ei huomioida tuulen painetta) Talotekniikka Lämpötilatarkasteluissa talotekniikka huomioidaan suunnitelmien mukaisena. Tarkasteltaviin tiloihin tulee mallintaa suunnitelmien mukainen lämmitys- ja ilmanvaihtojärjestelmä sekä huomioida simuloinneissa myös talotekniikan suunniteltu ohjaus, taulukko 5 ja 6. Tehostettua ilmanvaihtoa voidaan käyttää laskelmissa ylilämmön hallintakeinona, jos normaalin käyttöajan äänitasojen ohjearvot eivät ylity tehostuksen aikana, esimerkiksi asuinhuoneessa 28 db(a). Laskelmissa tulee huomioida ilman lämpeneminen ilmanvaihtojärjestelmässä (puhallin ja tuloilmakanavisto). Tuloilman oletetaan lämpenevän tuloilmapuhaltimessa + 1 C, jos laskelmin ei toisin osoiteta. Mikäli tuloilmakanavisto on lämpöeristetty, voidaan tuloilman lämpeneminen ilmanvaihtokanavassa jättää huomiotta. Mikäli tuloilmanvaihtokanava ei ole lämpöeristetty on tuloilman lämpeneminen siinä huomioitava. Ilman lämpeneminen tuloilmakanavistossa voidaan osoittaa laskelmin tai käyttää oletusarvona + 1 C tai kanavan tulevan ilman lämpötilan funktiona kuvan 2 mukaisesti. Ilmanvaihtosuunnittelussa tulee huomioida raitisilmaoton sijoitus siten, että siitä ei aiheudu merkittävää tuloilman lämpenemistä. 11
12 Kuva 2. Ilman lämpeneminen sisätilassa (sisälämpötila + 25 o C) kulkevassa eristämättömässä kanavassa eri kanavapituuksilla (5, 10 ja 15 metriä) kanavaan tulevan ilman lämpötilan funktiona. Talotekniikasta aiheutuvia lämpökuormia tarkasteltaessa tulee huomioida seuraavaa: o mahdolliset yläkerran lattialämmityksen häviöt alakertaan, mikäli rakenteissa ei ole lämpöeristettä o käyttövesipatterin tuoma lämpökuorma kesäjaksolla, mikäli sitä on suunniteltu käytettävän o mukavuuslattialämmityksen tuoma lämpökuorma kesäjaksolla, mikäli sitä on suunniteltu käytettävän o lämpimän käyttöveden kiertojohdon vaikutus sisäolosuhteisiin o sekä muut järjestelmät jotka vaikuttavat tarkasteltavan tilan lämpöolosuhteisiin Taulukko 5. Ilmanvaihdon huomioiminen kesälämpötilatarkasteluissa. Ilmanvaihto Järjestelmä Suunnitelman mukaan Käyttöaika Ilmanvaihtojärjestelmän käyntiaika saadaan rakennuksen käyttöajasta taulukon 7 perusteella niin, että ilmanvaihto käynnistetään 1 tunti ennen rakennuksen käyttöajan alkua ja kytketään käyttöajan ulkopuoliseen tilaan 1 tunti käyttöajan päättymisen jälkeen lukuun ottamatta jatkuvasti käytettävät rakennukset tai yötuuletus/- jäähdytys toiminnolla varustettu ilmanvaihto. Lämmön talteenotto Suunnitelman mukaan Jälkilämmityspatteri Ilmavirta - poissaoloaika - käyttöaika - tehostettu käyttöaika Tuloilman lämpeneminen ilmanvaihtojärjestelmässä Suunniteltu kesäajan asetusarvo Suunnitelman mukaan Suunnitelman mukaan Suunnitelman mukaan, huom. käyttöajan äänivaatimukset tulee täyttyä. Puhallin: + 1 C tai tästä poikkeavaa arvoa on mahdollista käyttää, mikäli arvosta esitetään erillisselvitys. Eristämätön kanavisto: oletusarvo +1 C tai kuva 2, ellei toisin osoiteta Eristetty kanavisto: oletusarvo +0 C 12
13 Taulukko 6. Lämmityksen huomioiminen kesälämpötilatarkasteluissa. Lämmitysjärjestelmä Perusjärjestelmä Märkätilan lämmitys Ei tarvitse huomioida, jos lämmitysjärjestelmä ei ole päällä kesäjaksolla. Laskelmissa tulisi huomioida käyttövesipatteri, mukavuuslattialämmitys tai muu vastaava mahdollinen lämpökuorma kesäjaksolla, jos sitä on suunniteltu käytettävän. Sisäiset lämpökuormat Rakennukseen tulee lämpökuormia siellä tapahtuvasta toiminnasta, etenkin valaistuksesta ja ihmisistä sekä ikkunoista sisään tulevasta auringon säteilystä. Lämpökuormat ja niiden hyödyntäminen lasketaan RakMk osassa D3 kuvatulla tavalla, tässä esitetyin tarkennuksin. Sisäiset lämpökuormat on mahdollista huomioida joko rakennuksen käyttötarkoitusluokan mukaisena standardikäyttönä tai suunniteltua käyttöä kuvaavana käyttöprofiilina vuorokaudessa, kuitenkin siten että lämpökuorma vuorokaudessa on taulukossa 7 esitetyn lämpökuormaa vastaava. Kuvassa 3 on esitetty esimerkki asuinkerrostalon olohuoneen (17 m²) kuluttajalaitteiden standardikäytöstä sekä suunnitellun käytön lämpökuorman käyttöprofiilin erosta. Kuvassa 4 on esitetty esimerkki toimistorakennuksen toimistohuoneen (10 m²) kuluttajalaitteiden standardikäytön sekä suunnitellun käytön lämpökuorman käyttöprofiilin erosta. Standardoidusta tai suunnitellusta käytöstä poikkeavia sisäisiä kuormia ei huomioida simuloinneissa. Esimerkiksi laskelmissa ei huomioida asuinkeittiössä tapahtuvan ruuanlaiton tai asuntosaunan heti valmiin kiukaan lämpökuormaa. Taulukko 7. Rakennusten standardikäyttö ja kesälämpötilatarasteluissa käytettävät sisäiset lämpökuormat lämmitettyä nettoalaa kohti. Käyttöaika esittää kuinka monta tuntia vuorokaudessa ja päivää viikossa rakennusta käytetään. Käyttöaste on keskimääräinen valaistuksen ja kuluttajalaitteiden käyttöaste sekä ihmisten läsnäolo rakennuksen käyttöajan aikana. Käyttötarkoitusluokka Kellonaika d Käyttöaika Käyttöaste Valaistus Kuluttajalaitteet Ihmiset a h/24h d/7d - W/m² W/m² W/m² Erillinen pientalo sekä rivi- ja ketjutalo 00:00-24: ,6 8 b,c 3 2 Asuinkerrostalo 00:00-24: ,6 11 b,c 4 3 Toimistorakennus 07:00-18: ,65 12 c 12 5 Liikerakennus 08:00-21: c 1 2 Majoitusliikerakennus 00:00-24: ,3 14 c 4 4 Opetusrakennus ja päiväkoti 08:00-16: ,6 18 c 8 14 Liikuntahalli 08:00-22: ,5 12 c 0 5 Sairaala 00:00-24: ,6 9 c 9 8 a. ei sisällä kosteuteen sitoutunutta lämpöä, kokonaislämmönluovutus saadaan jakamalla kertoimella 0,6, b. asuinrakennusten valaistuksen käyttöaste on 0,1 c. ohjearvo uudisrakennuksille ellei tarkempaa tietoa ole käytettävissä, pienempää valaistuksen tehoa voi käyttää, mikäli valaistustaso säilyy ja siitä esitetään erillisselvitys RakMk D mukaisesti. d. ilmanvaihdon käyntiaika taulukon 5 mukaisesti. Mikäli suunniteltu tilatyypin valaistus poikkeaa taulukon 7 arvoista, on laskelmissa mahdollista käyttää suunniteltua valaistustehoa. Tällöin valaistuksen suunnittelusta ja valaistustehoista tulee esittää erillinen selvitys lämpötilalaskelmien yhteydessä, joissa todellinen valaistusteho esitetään tilatyypeittäin. 13
14 W/m² Standardikäyttö, vakiokuorma Suunnitellun käytön käyttöprofiili h Kuva 3. Esimerkki asuinkerrostalon olohuoneen kuluttajalaitteiden standardikäytön (4,0 W/m² x 0,6 = 2,4 W/m², ma-su 24 h) ja suunnitellun käytön (250 W kulutuselektroniikka / 17,0 m² = 14,7 W/m², ma-su 18-22) lämpökuorman käyttöprofiilista. W/m² Standardikäyttö, vakiokuorma Suunnitellun käytön käyttöprofiili h Kuva 4. Esimerkki toimistorakennuksen toimistohuoneen kuluttajalaitteiden standardikäytön (12,0 W/m² x 0,65 = 7,8 W/m², ma-pe 07-18) ja suunnitellun käytön (160 W toimistolaitteet/ 10,0 m² = 16,0 W/m², ma-pe 08-16, muuttuva käyttöprofiili 40 % - 80 % enimmäiskuormasta) lämpökuorman käyttöprofiilista. Sisäilmastosuunnittelussa olisi hyvä varmistaa, että suunnitellun käyttötarkoituksen käyttöajan lämpöviihtyvyys täyttyy standardiarvojen lisäksi myös kunkin tilan suunnitellulla käytöllä, jos se poikkeaa merkittävästi rakennuksen käyttötarkoitusluokan standardikäytöstä. Taulukossa 8 on esitetty esimerkkejä tyypillisistä tilatyyppikohtaisista lämpökuormien suunnitteluarvoista. 14
15 Taulukko 8. Esimerkkejä tyypillisistä tilatyyppikohtaisista lämpökuormien suunnitteluarvoista. Tilatyyppi Lämpökuorma Käyttöaika Lämpökuorma Olohuone Makuuhuone Toimistohuone Avotoimistotila Neuvotteluhuone Päiväkoti Luokkahuone Valaistus Kuluttajalaitteet Ihmiset Valaistus Kuluttajalaitteet Ihmiset Valaistus Kuluttajalaitteet Ihmiset Valaistus Kuluttajalaitteet Ihmiset Valaistus Kuluttajalaitteet Ihmiset Valaistus Kuluttajalaitteet Ihmiset Valaistus Kuluttajalaitteet Ihmiset ma-su ja ma-su ja ma-su ja ma-su ja ma-su ma-pe ma-pe ma-pe ma-pe ma-pe ma-pe ma-pe ja ma-pe ja ma-pe ja ma-pe ma-pe ma-pe ma-pe ma-pe ma-pe W 250 W Makuuhuoneiden lukumäärä W - 1 tai 2 hlö 12 W/m² 15 W/m² 0,1 hlö/m² 12 W/m² 15 W/m² 0,12 hlö/m² 12 W/m² 5 W/m² 0,3 hlö/m² 18 W/m² 8 W/m² 0,2 hlö/m² 18 W/m² 8 W/m² 0,2 hlö/m² Lämpökuorma henkilöistä lasketaan taulukossa 7 esitettyjen lämpötehojen (W/m²) tai henkilötiheyden perusteella (taulukko 9). Henkilötiheyden perusteella suoritettavassa laskelmassa henkilön kokonaislämmönluovutuksena käytetään yleensä 125 W (1,2 met, kehon pinta-ala 1,8 m²), joka sisältää kosteuteen sitoutuneen lämmön. Kokonaislämpökuormaa käytetään silloin, kun laskentamenetelmässä huomioidaan myös kostea lämmönsiirto. Mikäli laskentamenetelmässä ei huomioida kosteaa lämmönsiirtoa käytetään kuivaa lämpökuormaa joka saadaan kertomalla kokonaislämmönluovutus 0,6. Suunnitellun käytön henkilölämpökuormana voidaan huomioida käyttäjän ja tilassa tapahtuvan aktiviteetin mukainen kokonaislämmönluovutus, kuitenkin siten että se on vähintään taulukon 7 mukainen. Esimerkiksi kouluissa ja päiväkodeissa voidaan käyttää lasten lämmönluovutuksena 110 W (1,0 met, kehon pinta-ala 1,8 m²). Taulukko 9. Käyttötarkoituksen mukainen henkilötiheys tilassa. Käyttötarkoitusluokka Henkilötiheys hlö/m² Erillinen pientalo sekä rivi- ja ketjutalo 1/43 Asuinkerrostalo 1/28 Toimistorakennus 1/17 Liikerakennus 1/43 Majoitusliikerakennus 1/21 Opetusrakennus ja päiväkoti 1/5 Liikuntahalli 1/17 Sairaala 1/11 Aktiivisen jäähdytyksen mitoitusperusteissa on Suomen rakentamismääräyksissä otettu kantaa ainoastaan kesäkauden mitoittavien säätietojen osalta. Aktiivinen jäähdytysratkaisu on mahdollista mitoittaa usealla eri tavalla, jonka vuoksi mitoitusta laadittaessa tulisi sopia aina hankekohtaisesti mitoitusperusteista esimerkiksi Sisäilmastoluokituksen 2008 valitun sisäilmastoluokan mukaisesti. Jäähdytyksen mitoituksessa tulisi käyttää kohteen todellisia sisäisiä lämpökuormia ja laskelmissa tulisi huomioida myös kosteuskuorma, jolloin laskentaperusteena käytetään henkilötiheyttä ja hen- 15
16 kilöiden aktiviteettitasoa. Ihmisten aiheuttaman lämpökuorman huomioimisesta on esitetty ohjearvoja mm. standardissa SFS-EN 15251, taulukko 10. Taulukko 10. Ihmisten aiheuttaman lämpökuorman huomioiminen tilassa (SFS-EN 15251). Käyttötarkoitusluokka Henkilötiheys Aktiviteettitaso hlö/m² Erillinen pientalo sekä rivi- ja ketjutalo Ei määritelty 1,2 Asuinkerrostalo Ei määritelty 1,2 Toimistorakennus 1/10 1,2 Liikerakennus 1/7 1,6 Majoitusliikerakennus Ei määritelty Ei määritelty Opetusrakennus ja päiväkoti 1/2 1,4 Liikuntahalli Ei määritelty Ei määritelty Sairaala Ei määritelty Ei määritelty Met Laskentasää Kesäajan lämpötilatarkasteluissa (D3 2012) käytetään laskentasäänä Helsingin 2012 testisään kesäkuukausia ( ). Lämpöolojen ylläpidon suunnittelun perusteena voidaan kesäkauden mitoittavina säätietoina käyttää esimerkiksi taulukon 11 mukaisia arvoja. Taulukko 11. Laskennan mitoittavat säätiedot. Menetelmä Lämpötila Ulkoilman entalpia D3 (2012) kesäkausi + 25 C Lapin läänissä 50 kj/kg ja muualla Suomessa 55 kj/kg Sisäilmastoluokituksen C Lapin läänissä 52 kj/kg ja muualla Suomessa 57 kj/kg. Dynaamisessa laskentaohjelmissa tilajäähdytyksen mitoitus voidaan tehdä myös oletetulla hellejaksolla, jossa on kuvattu hellepäivän alin ja ylin lämpötila sekä entalpia (esimerkiksi +16 C / +25 C, 37 kj/kg / 55 kj/kg). Kuvassa 6 on esitetty esimerkki vuorokauden ulkoilman lämpötilan viiden tunnin enimmäisjakson keskiarvon määrityksestä. Kuva 5. Esimerkki vuorokauden ulkoilman lämpötilan viiden tunnin enimmäisjakson keskiarvon määrityksestä. Tässä esitetyt lämpötila-arvot ovat testivuoden TRY2012 Vantaa kuumimman hellepäivän mukaisia. Lisäksi kuvassa on esitetty tilajäähdytyksen mitoitussäälle esimerkki oletetusta hellejaksosta, jossa on kuvattu hellepäivän alin ja ylin lämpötila sekä entalpia (esimerkiksi +16 C / +25 C, 37 kj/kg / 55 kj/kg). 16
17 4 Esimerkkilaskelmat kesäajan huonelämpötiloista Tässä esitetyt kesäajan huonelämpötilojen esimerkkilaskelmat on laadittu kolmelle eri rakennustyypille. Tarkasteltuja rakennustyyppejä ovat asuinkerrostalo, opetusrakennus ja toimistorakennus. Laskentaesimerkkien avulla esitetään miten D3 (2012) määräystenmukaisuus voidaan osoittaa ja miten rakennuksen standardoitu käyttö huomioidaan kesälämpötilatarkastelussa Asuinhuone D3 vaatimusten osoittaminen Asuinkerrostaloissa osoitetaan huonelämpötilan tavoitetason täyttyminen lämpötilalaskelmin vähintään yhdelle makuuhuoneelle ja olohuoneelle. Lämpötilalaskelmat tehdään makuu ja olohuoneelle, joissa on eniten lämpökuormia. On huomattava, että tarkasteltavat tilat eivät välttämättä sijaitse samassa huoneistossa. Tällaisia tiloja ovat esimerkiksi etelä- tai länsijulkisivujen tilat tai pienet asunnot, suurilla lasipinnoilla varustetut tilat tai suuren laitekuorman tilat. Tässä esimerkkitapauksessa lämpökuormiltaan suurin makuuhuone ja olohuone on arvioitu oleva samassa huoneistossa rakennuksen lounaisnurkassa, kuva 6. Kuva 6. Esimerkkikerrostalon pohjakuva. Kohteelle haettiin ratkaisua, jonka avulla kesälämpötilalle asetettu tavoite oli mahdollista täyttää. Tarkastelut laadittiin kolmelle erilaiselle vaihtoehdolle: 1.Vaihtoehto Alustava suunnitteluratkaisu, ikkunoiden U-arvo 1,0 W/m²K ja ikkunoiden g-arvo 0,55. Ikkunoissa ei ole auringonsuojausta kohteen rakenteellisten auringonsuojausten, kuten parvekkeen lisäksi. Ilmanvaihtoa ei ole mahdollista tehostaa. Tuloilmakanavistoa ei ole eristetty. 2.Vaihtoehto 3.Vaihtoehto Parannusehdotus suunnitteluratkaisuun, ikkunoiden U-arvo 1,0 W/m²K ja ikkunoiden g-arvo 0,55. Ikkunoissa on sälekaihtimet jotka on huomioitu kohteen rakenteellisten auringonsuojausten lisäksi. Ilmanvaihtoa voidaan tehostaa 30 %. Tuloilmakanavistoa ei ole eristetty. Parannusehdotus suunnitteluratkaisuun, ikkunoiden U-arvo 1,0 W/m²K ja ikkunoiden g-arvo 0,38. Ikkunoissa on sälekaihtimet jotka on huomioitu kohteen rakenteellisten auringonsuojausten. Ilmanvaihtoa voidaan tehostaa 30 %. Tuloilmakanavistoa ei ole eristetty. Taulukko 12. Lämpötilatarkastelu asuinkerrostalolle. Tarkastellut tilat Vaihtoehto 1 Vaihtoehto 2 Vaihtoehto 3 Ch Ch Ch Makuuhuone Olohuone Laskennan tarkemmat lähtötiedot vaihtoehdolle 3 on esitetty taulukossa 13. Laskennan tulokset on puolestaan esitetty tarkastellulle asuinrakennukselle taulukossa
18 Taulukko 13. Esimerkki kesäajan huonelämpötilalaskennan lähtötietojen esittämisestä. Asuinkerrostalon määräykset täyttävä ratkaisu (Vaihtoehto 3). Rakennuskohde Osoite Rakennuksen käyttötarkoitus Tarkasteltavat tilat Muoto ja pinta-ala Esimerkkirakennustie 1, Esimerkkikunta Asuinkerrostalo 3. kerros 2h+kk Kuvaus Arkkitehtipiirustukset Ikkunan pinta-ala Makuuhuone 1: 1,9 m² & Olohuone: 7,1 m² Ikkunan osuus lattiapinnasta Makuuhuone 1: 16,2 % & Olohuone: 36,1 % Rakenne Rakennetyypit Tyypit päivätty Ikkuna - Tekniset arvot - Karmit - Verhot - Tuuletusikkuna Ovi Auringonsujaus, parvekelasitus Talotekniikka - 1,0 W/m²K, g-arvo 0,38 - Karmin suhde ikkuna-aukosta 10 % (oletusarvo) - Sälekaihtimet ikkunalasien välissä, sälekaihtimet kiinni 45, 100 % ikkunaaukosta peitetty, käytössä koko kesäjakson - Kiinni (ikkunatuuletusta ei voida huomioida kesäajan huonelämpötilan hallintakeinona). Makuuhuoneiden väliovet auki ma-su 24h. Parvekeovi kiinni (ovituuletusta ei voida huomioida kesäajan huonelämpötilan hallintakeinona). Sälekaihtimien lisäksi rakennuksessa ei ole muuta auringonsuojausta käytössä, avattavat parvekelasit ovat auki. Varjostuksena huomioitu rakennuksen muoto ja naapurirakennukset. Ilmanvaihtojärjestelmä Kohteessa on asuntokohtainen ilmanvaihtojärjestelmä, ja asukkaalla on tehostusmahdollisuus. Lämmön talteenoton ohjaus Kesällä kiinni Jälkilämmityspatteri Asetusarvo 15 C Ilmavirta Tuloilman lämpeneminen ilmanvaihtojärjestelmässä Lämmitysjärjestelmä Märkätilojen lämmitys Muut järjestelmät Sisäiset lämpökuormat Kuormat Poissaolo: +35/-37 l/s Käyttöaika: +35/-37 l/s Tehostettu: +45/-48 l/s Ilmanvaihdon aiheuttama äänitaso tehostusasennolla täyttää käyttöajan äänivaatimuksen. + 2 C Kohteessa on radiaattorilämmitys 70/40 C joka on kiinni kesäjaksolla Sähköinen mukavuuslattialämmitys on kiinni kesällä ja kohteessa ei ole käyttövesipattereita. Ei muita tilaan vaikuttavia järjestelmiä. Rakentamismääräyskokoelman osan D3 (2012) mukaisesti Käyttötarkoitusluokka Kelloaika Käyttöaika Käyttöaste Valaistus Kuluttajalaitteet Ihmiset - h/24h d/7d - W/m² W/m² W/m² Asuinkerrostalo 00:00-24: , Tarkastelu laadittu dynaamisella laskentatyökakulla. Päiväys Allekirjoitus Nimen selvennys 18
19 Taulukko 14. Esimerkki kesäajan huonelämpötilalaskennan tulosten esittämisestä. Asuinkerrostalon määräykset täyttävä ratkaisu (Vaihtoehto 3). Rakennuskohde Osoite Rakennuksen käyttötarkoitus Esimerkkirakennustie 1, Esimerkkikunta Asuinkerrostalo Kesäajan huonelämpötilan jäähdytysrajan astetuntiylitys D3 (2012) Tarkasteltu tila Makuuhuone 1, AS 24 Astetunnit 74 Ch Raja-arvo 150 Ch alittuu Tarkasteltu tila Olohuone, AS 24 Astetunnit 96 Ch Raja-arvo 150 Ch alittuu Kuva laskentamallista Päiväys Allekirjoitus Nimen selvennys 19
20 4.1.2 Koululuokka D3 vaatimusten osoittaminen Opetusrakennuksen vaatimuksen täyttyminen esitetään vastaavasti kesäjaksolle, kuten muissakin rakennustyypeissä, vaikka kesäjaksolla opetusrakennus ei ole välttämättä käytössä. Opetusrakennuksessa tehdään lämpötilalaskennat tyyppitiloille, esimerkiksi luokkahuoneelle ja opettajienhuoneelle. Lämpötilalaskelmat tehdään tilatyypeille, joissa on eniten lämpökuormia. Tässä esimerkkitapauksessa lämpökuormiltaan kriittisimmäksi tilaksi on arvioitu eteläjulkisivun pieni koululuokka, kuva 7. Kuva 7. Esimerkki opetusrakennuksen pohjakuva. Kohteelle haettiin ratkaisua, jonka avulla kesälämpötilalle asetettu tavoite oli mahdollista täyttää. Tarkastelut laadittiin kolmelle erilaiselle vaihtoehdolle: 1.Vaihtoehto 2.Vaihtoehto 3.Vaihtoehto Alustava suunnitteluratkaisu, ikkunoiden U-arvo 1,0 W/m²K ja ikkunoiden g-arvo 0,55. Ikkunoissa ei ole auringonsuojausta kohteen rakenteellisten auringonsuojausten lisäksi. Ilmanvaihdossa on tarpeenmukainen ohjaus (CO 2 -pitoisuus ja lämpötila). Tuloilmakanavisto on eristetty. Parannusehdotus suunnitteluratkaisuun, ikkunoiden U-arvo 1,0 W/m²K ja ikkunoiden g-arvo 0,38. Ikkunoissa on sälekaihtimet jotka on huomioitu kohteen rakenteellisten auringonsuojausten lisäksi. Tuloilmakanavisto on eristetty. Parannusehdotus suunnitteluratkaisuun, ikkunoiden U-arvo 1,0 W/m²K ja ikkunoiden g-arvo 0,38. Ikkunoissa on sälekaihtimet jotka on huomioitu kohteen rakenteellisten auringonsuojausten lisäksi. Ilmanvaihdossa on tarpeenmukainen ohjaus (CO 2 -pitoisuus ja lämpötila) ja yötuuletus. Tuloilmakanavisto on eristetty ja laskelmissa on huomioitu ikkunan todellinen karmiosuus. Taulukko 15. Lämpötilatarkastelu luokkahuoneelle. Tarkastellut tilat Vaihtoehto 1 Vaihtoehto 2 Vaihtoehto 3 Ch Ch Ch Luokkahuone Laskennan tarkemmat lähtötiedot vaihtoehdolle 3 on esitetty taulukossa 16. Laskennan tulokset on puolestaan esitetty tarkastellulle opetusrakennukselle taulukossa
21 Taulukko 16. Esimerkki kesäajan huonelämpötilalaskennan lähtötietojen esittämisestä. Opetusrakennuksen määräykset täyttävä ratkaisu (Vaihtoehto 3). Rakennuskohde Osoite Esimerkkirakennustie 1, Esimerkkikunta Rakennuksen käyttötarkoitus Opetusrakennus ja päiväkoti Tarkasteltavat tilat OP 302 Muoto ja pinta-ala Kuvaus Arkkitehtipiirustukset Ikkunan pinta-ala 7,4 m² Ikkunan osuus lattiapinnasta 15,5 % Rakenne Rakennetyypit Tyypit päivätty Ikkuna - Tekniset arvot - Karmit - 1,0 W/m²K, g-arvo 0,38 - Karmin todellinen osuus ikkuna-aukosta on laskettu: 0,89 m² / 2,46 m² = 36 % - Verhot - Tuuletusikkuna - Sälekaihtimet uloimmassa lasivälissä, sälekaihtimet kiinni 45, 100 % ikkunaaukosta peitetty, käytössä koko kesäjakson - Kiinni (ikkunatuuletusta ei voida huomioida kesäajan huonelämpötilan hallintakeinona). Ovi Luokkahuoneen väliovet kiinni ma-su 24h. Auringonsujaus, parvekelasitus Talotekniikka Ilmanvaihtojärjestelmä Lämmön talteenoton ohjaus Jälkilämmityspatteri Ilmavirta Tuloilman lämpeneminen ilmanvaihtojärjestelmässä Varjostuksena huomioitu rakennuksen muoto. Kohteessa on keskitetty ilmanvaihtojärjestelmä ja tarpeenmukainen ilmanvaihdon ohjaus. Ilmamäärää säädetään CO 2-pitoisuuden ja huonelämpötilan mukaan. Kesällä kiinni Asetusarvo 15 C, kesällä kiinni Poissaolo: +1,0 / -1,0 l/s/m² Käyttöaika: +3,0 / -3,0 l/s/m² + 1 C (oletusarvo, kun tuloilmakanavat on eristetty) Lämmitysjärjestelmä Kohteessa on radiaattorilämmitys 70/40 C Perusjärjestelmä Märkätilojen lämmitys - Muut järjestelmät Sisäiset lämpökuormat Kuormat Kiinni kesäjaksolla Ei muita tilaan vaikuttavia järjestelmiä. Rakentamismääräyskokoelman osan D3 (2012) mukaisesti Käyttötarkoitusluokka Kelloaika Käyttöaika Käyttöaste Valaistus Kuluttajalaitteet Ihmiset Opetusrakennus ja päiväkoti Tarkastelu laadittu dynaamisella laskentatyökakulla. - h/24h d/7d - W/m² W/m² W/m² 08:00-16: , Päiväys Allekirjoitus Nimen selvennys 21
22 Taulukko 17. Esimerkki kesäajan huonelämpötilalaskennan tulosten esittämisestä. Opetusrakennuksen määräykset täyttävä ratkaisu (Vaihtoehto 3). Rakennuskohde Osoite Rakennuksen käyttötarkoitus Esimerkkirakennustie 1, Esimerkkikunta Opetusrakennus ja päiväkoti Kesäajan huonelämpötilan jäähdytysrajan astetuntiylitys D3 (2012) Tarkasteltu tila Koululuokka, OP 302 Astetunnit 147 Ch Raja-arvo 150 Ch alittuu Kuva laskentamallista Päiväys Allekirjoitus Nimen selvennys 22
23 4.1.3 Toimistohuone D3 vaatimusten osoittaminen Toimistorakennuksen vaatimuksen täyttyminen esitetään vastaavasti kesäjaksolle, kuten muissakin rakennustyypeissä. Toimistorakennuksessa tehdään lämpötilalaskennat tyyppitiloille, esimerkiksi toimistohuone ja neuvotteluhuone. Lämpötilalaskelmat tehdään tilatyypeille, joissa on eniten lämpökuormia. Tässä esimerkkitapauksessa lämpökuormiltaan kriittisimmäksi tilaksi arvioitiin eteläjulkisivun toimistohuone, kuva 8. Kuva 8.Esimerkkitoimistorakennuksen pohjakuva. Kohteelle haettiin ratkaisua, jonka avulla kesälämpötilalle asetettu tavoite oli mahdollista täyttää. Tarkastelut laadittiin kolmelle erilaiselle vaihtoehdolle: 1.Vaihtoehto 2.Vaihtoehto 3.Vaihtoehto Alustava suunnitteluratkaisu, ikkunoiden U-arvo 1,0 W/m²K ja ikkunoiden g-arvo 0,55. Ikkunoissa ei ole auringonsuojausta kohteen rakenteellisten auringonsuojausten lisäksi. Tuloilmakanavisto on eristetty. Ei aktiivista jäähdytystä. Parannusehdotus suunnitteluratkaisuun, ikkunoiden U-arvo 1,0 W/m²K ja ikkunoiden g-arvo 0,38. Ikkunoissa on sälekaihtimet jotka on huomioitu kohteen rakenteellisten auringonsuojausten lisäksi. Tuloilmakanavisto on eristetty. Ei aktiivista jäähdytystä. Parannusehdotus suunnitteluratkaisuun, ikkunoiden U-arvo 1,0 W/m²K ja ikkunoiden g-arvo 0,38. Ikkunoissa on sälekaihtimet jotka on huomioitu kohteen rakenteellisten auringonsuojausten lisäksi. Tuloilmakanavisto on eristetty. Aktiivisena jäähdytysratkaisuna tuloilman viilennys ja jäähdytyspalkki. Taulukko 18. Lämpötilatarkastelu toimistohuoneelle Tarkastellut tilat Vaihtoehto 1 Vaihtoehto 2 Vaihtoehto 3 Ch Ch Ch Toimistohuone Laskennan tarkemmat lähtötiedot vaihtoehdolle 3 on esitetty taulukossa 19. Laskennan tulokset on puolestaan esitetty tarkastellulle opetusrakennukselle taulukossa
24 Taulukko 19. Esimerkki kesäajan huonelämpötilalaskennan lähtötietojen esittämisestä. Määräykset täyttävä ratkaisu (Vaihtoehto 3). Rakennuskohde Osoite Esimerkkirakennustie 1, Esimerkkikunta Rakennuksen käyttötarkoitus Toimistorakennus Tarkasteltavat tilat Toimistohuone 401 Muoto Kuvaus Arkkitehtipiirustukset Ikkunan pinta-ala 4,1 m² Ikkunan osuus lattiapinnasta 41,1 % Rakenne Rakennetyypit Tyypit päivätty Ikkuna - Tekniset arvot - Karmit - Verhot - Tuuletusikkuna Ovi Passiivinen auringonsujaus, parvekelasitus Talotekniikka Ilmanvaihtojärjestelmä Lämmön talteenoton ohjaus - 1,0 W/m²K, g-arvo 0,38 - Karmin suhde ikkuna-aukosta 10 % (oletusarvo) - Sälekaihtimet ikkunalasien välissä, sälekaihtimet kiinni 45, 100 % ikkunaaukosta peitetty, käytössä koko kesäjakson - Kiinni (ikkunatuuletusta ei voida huomioida kesäajan huonelämpötilan hallintakeinona). Huoneen ovi kiinni. Sälekaihtimien lisäksi rakennuksessa ei ole muuta passiivista auringonsuojausta käytössä. Varjostuksena huomioitu rakennuksen muoto. Kohteessa on keskitetty ilmanvaihtojärjestelmä. Ilmanvaihdossa on tuloilmanviilennys ja toimistohuoneessa on jäähdytyspalkki. Kesällä kiinni Jälkilämmityspatteri Asetusarvo 15 C Ilmavirta Tuloilman lämpeneminen ilmanvaihtojärjestelmässä Käyttöaika: +2,0 / -2,0 l/s/m² + 1 C (oletusarvo, kun tuloilmakanavat on eristetty) Lämmitysjärjestelmä Kohteessa on radiaattorilämmitys 70/40 C Perusjärjestelmä Märkätilojen lämmitys - Muut järjestelmät Sisäiset lämpökuormat Kuormat Kiinni kesäjaksolla Ei muita tilaan vaikuttavia järjestelmiä. Rakentamismääräyskokoelman osan D3 (2012) mukaisesti Käyttötarkoitusluokka Kelloaika Käyttöaika Käyttöaste Valaistus Kuluttajalaitteet Ihmiset - h/24h d/7d - W/m² W/m² W/m² Toimistorakennus 07:00-18: , Tarkastelu laadittu dynaamisella laskentatyökakulla. Päiväys Allekirjoitus Nimen selvennys Muut järjestelmät Ei muita järjestelmiä. 24
25 Taulukko 20. Esimerkki kesäajan huonelämpötilalaskennan tulosten esittämisestä. Määräykset täyttävä ratkaisu (Vaihtoehto 3). Rakennuskohde Osoite Rakennuksen käyttötarkoitus Esimerkkirakennustie 1, Esimerkkikunta Toimistorakennus Kesäajan huonelämpötilan jäähdytysrajan astetuntiylitys D3 (2012) Tarkasteltu tila Toimistohuone 401 Astetunnit 0 Ch Raja-arvo 150 Ch alittuu Kuva laskentamallista Päiväys Allekirjoitus Nimen selvennys 25
26 LIITE 1 Esimerkki kesäajan huonelämpötilatarkastelun keskeisten lähtötietojen esittämisestä Kesäajan huonelämpötilatarkastelun keskeiset lähtötiedot voidaan esittää esimerkiksi taulukon 21 mukaan. Taulukko 21. Kesäajan huonelämpötilalaskennan lähtötietojen esittäminen. Rakennuskohde Osoite Rakennuksen käyttötarkoitus Tarkasteltavat tilat Muoto Kuvaus Ikkunan pinta-ala Ikkunan osuus lattiapinnasta Rakenne Rakennetyypit Ikkuna - Tekniset arvot - Karmit - Verhot - Tuuletusikkuna Ovi Auringonsujaus, parvekelasitus Talotekniikka Ilmanvaihtojärjestelmä Lämmön talteenoton ohjaus Jälkilämmityspatteri Ilmavirta Tuloilman lämpeneminen ilmanvaihtojärjestelmässä Lämmitysjärjestelmä Perusjärjestelmä Märkätilojen lämmitys Muut järjestelmät Sisäiset lämpökuormat Kuormat Käyttötarkoitusluokka Kelloaika Käyttöaika Käyttöaste Valaistus Kuluttajalaitteet Ihmiset - h/24h d/7d - W/m² W/m² W/m² Tarkastelu laadittu dynaamisella laskentatyökakulla. Päiväys Allekirjoitus Nimen selvennys 26
27 LIITE 2 Esimerkki kesäajan huonelämpötilatarkastelun keskeisten tulosten esittämisestä Kesäajan huonelämpötilatarkastelun keskeiset tulokset voidaan esittää esimerkiksi taulukon 22 mukaan. Taulukko 22. Kesäajan huonelämpötilalaskennan tulosten esittäminen. Rakennuskohde Osoite Rakennuksen käyttötarkoitus Kesäajan huonelämpötilan jäähdytysrajan astetuntiylitys D3 (2012) Tarkasteltu tila Astetunnit Ch Raja-arvo 150 Ch alittuu / ylittyy Tarkasteltu tila Astetunnit Ch Raja-arvo 150 Ch alittuu / ylittyy Tarkasteltu tila Astetunnit Ch Raja-arvo 150 Ch alittuu / ylittyy Kuva laskentamallista Päiväys Allekirjoitus Nimen selvennys 27
Ympäristöministeriö SELVITYS POHJOISMAISISTA RAKENTAMISMÄÄRÄYKSISTÄ Projekti nro H0414.P081 Viimeisin muutos Laadittu 8.6.01 Laatija VGr Tark. / Hyv. EAR GRANLUND OY Victoria Grönlund Erja Reinikainen